Vezano uz oglas za prijam u državnu službu na određeno vrijeme objavljen dana 19.09.2022. (KLASA: 112-03/22-01/05, URBROJ: 567-01/05-22-01)

**OPIS POSLOVA I PODACI O PLAĆI**

OPIS POSLOVA

**SEKTOR ZA EU, MEĐUNARODNU SURADNJU I PRAVNE POSLOVE**

**Služba za pravno savjetovanje, suradnju i projekte**

* **Viši stručni savjetnik u Agenciji za zaštitu osobnih podataka**– 1 izvršitelj/ica, radi zamjene duže vrijeme odsutne službenice - do povratka službenice s rodiljnog/roditeljskg dopusta u službu, radno mjesto (37)

Obavlja poslove visokog stupnja složenosti iz nadležnosti Službe koji zahtijevaju samostalnost i stručnost u radu uz povremeni nadzor te opće i specifične upute rukovoditelja; prati i proučava pravno uređenje i sudsku praksu u području zaštite osobnih podataka u EU i drugim zemljama; daje stručna mišljenja na nacrte prijedloga zakona i prijedloge drugih propisa kojima se uređuju pitanja vezana za obradu osobnih podataka; sudjeluje u radu radnih skupina za izradu nacrta prijedloga zakona i drugih propisa kojima se uređuju pitanja vezana za obradu osobnih podataka; savjetuje Hrvatski sabor, Vladu i druge institucije i tijela o zakonodavnim i administrativnim mjerama u vezi sa zaštitom prava i sloboda pojedinaca u pogledu obrade; daje stručna mišljenja iz područja zaštite osobnih podataka na zahtjev pravne osobe i službenika za zaštitu podataka; pruža bitne informacije i uzajamnu pomoć ostalim nadzornim tijelima u EU; ostvaruje učestale stručne kontakte unutar i izvan Agencije u svrhu prikupljanja i razmjene informacija; sudjeluje u radu podskupina Europskog odbora za zaštitu podataka; sudjeluje u pripremi izvješća i odgovora na upitnike za EU i druge međunarodne organizacije; sudjeluje u edukacijskim aktivnostima Agencije; sudjeluje u pripremi i provedbi projekata; odgovara za pravilnu primjenu metodologije rada, postupaka i stručnih tehnika te provedbu odluka iz područja zaštite osobnih podataka; obavlja i druge poslove po nalogu rukovoditelja.

PODACI O PLAĆI

Sukladno članku 108. stavku 1. Zakona o državnim službenicima („Narodne novine“ broj 27/2001, 92/2005, 86/2008, 28/2010, 74/2010), a u svezi s člankom 144. stavkom 2. Zakona o državnim službenicima („Narodne novine", broj 92/2005, 140/2005, 142/2006, 77/2007, 107/2007, 27/2008, 34/2011, 49/2011, 150/2011, 34/2012, 37/2013, 38/2013, 1/2015, 138/2015, 61/2017, 70/2019, 98/2019) plaću navedenog radnog mjesta čini umnožak koeficijenta složenosti poslova radnog mjesta koji, sukladno Uredbi o nazivima radnih mjesta i koeficijentima složenosti poslova u državnoj službi ("Narodne novine", broj 25/2013, 72/2013,151/2013, 09/2014, 40/2014, 51/2014, 77/2014, 83/2014 - Ispr., 87/2014, 120/2014, 147/2014, 151/2014, 11/2015, 32/2015, 38/2015, 60/2015, 83/2015, 112/2015, 122/2015, 10/2017, 39/2017, 40/2017 - Ispr., 74/2017, 122/2017, 9/2018, 57/2018, 59/2019, 79/2019, 119/2019, 50/2020, 128/2020, 141/2020, 17/2021, 26/2021, 78/2021, 138/2021, 9/2022 i 13/2022), iznosi 1,978 i osnovice za izračun plaće, uvećan za 0,5% za svaku navršenu godinu radnog staža.

**AGENCIJA ZA ZAŠTITU OSOBNIH PODATAKA**